b'\n_START_ARTICLE_\nBenny Andersson\n_START_SECTION_\n\xc5\xbdivotopis\n_START_PARAGRAPH_\nIzme\xc4\x91u 1949. i 1952. Bennyeva obitelj \xc5\xbeivjela je u Eskilstuni, gradu u kom je odralsa i druga \xc4\x8dlanica ABBAe  Anni-Frid Lyngstad. Njegov otac i djed su tako\xc4\x91er bili glazbenici tako da je ve\xc4\x87 sa \xc5\xa1est godina Benny dobio svoj prvi instrument harmoniku. Sa deset godina starosti prelazi na klavir._NEWLINE_Andersson je bio o\xc5\xbeenjen prvo sa Christinom Gr\xc3\xb6nvall sa kojom je dobio sina  Petera Gr\xc3\xb6nvalla i k\xc4\x87er Helenu Gr\xc3\xb6nvall. U periodu izme\xc4\x91u 1978. i 1981. bio je o\xc5\xbeenjen sa Anni-Frid Lyngstad a od 1981. je o\xc5\xbeenjen sa Monom N\xc3\xb6rklit sa kojom ima sina Ludviga Anderssona. Poznat je po svojoj podr\xc5\xa1ci Feministiskt initiativ, \xc5\xa1vedskoj feministi\xc4\x8dkoj udruzi, kojoj je 2009. poklonio milijun \xc5\xa1vedskih kruna.\n_START_SECTION_\nPop glazbenik (1960-ih i 1970-ih)\n_START_PARAGRAPH_\nAnderssona je 1964. otkrio Sven Hedlund kada je svirao u grupi Elverkets Spelmanslag. Tada postaje \xc4\x8dlan pop grupe Hep Stars. Sljede\xc4\x87e godine napisao je nekoliko kompozicija za Hep Stars, izme\xc4\x91u ostalih  "No Response" i "Sunny Girl"._NEWLINE_Bj\xc3\xb6rna Ulvaeusa upoznaje 1966. u Link\xc3\xb6pingu i njih dvojica zapo\xc4\x8dinju suradnju. Prva zajedni\xc4\x8dka kompozicija je bila pjesma od Hep Stars Isn\'t It Easy To Say. Zajedno objavljuju album  Lycka 1970. Na snimanju pjesme Hej gamle man  Benny i Bj\xc3\xb6rn dovode tada\xc5\xa1nje svoje djevojke Anni-Frid Lyngstad i Agnethu F\xc3\xa4ltskog  koje su trebale pomo\xc4\x87i kao prate\xc4\x87i vokali, \xc5\xa1to je u biti bio nastanak ABBA-e.\n_START_SECTION_\nKompozitor  (1980-ih i 1990-ih)\n_START_PARAGRAPH_\nPoslije ABBA perioda Benny nastavlja suradnju sa Bj\xc3\xb6rnom u mjuziklima: Chess 1984., Kristina fr\xc3\xa5n Duvem\xc3\xa5la 1995. i Mamma Mia! 1999._NEWLINE_Sredinom 80-ih njihova suradnja po\xc4\x8dinje se odvijati na taj na\xc4\x8din da Ulvaeus pi\xc5\xa1e tekstove dok je glazbu za pjesme skladao Andersson. Andersson je osnovao 2001. "Benny Anderssons Orkester", orkestar koji se sastoji od 16 njegovih prijatelja.'